
 ఈ పధ్నాలుగేళ్ళ అమ్మాయి వాళ్ళకి మొదటి సంతానం. పేరు నీల. నీల కూలి పనికి వెళ్ళకపోయినా చిన్న చిన్న పనులు చేసేది. పేడ పోగేయడం, పుల్లలు ఏరుకురావటం. తన తరువాత పిల్లల్నీ ఆడించటం. ఇలా ఏదో ఒకటి చేసేది. నీల ఆ సాయంత్రం తన ఈడు పిల్లలతో కలిసిపుల్లలు ఏరుకు రావటానికి డొంకకి వెళ్ళింది. తతిమా పిల్లలు చూడలేదు. అటునించి కొండపక్కకి వెళ్ళింది. మృత్యువు అక్కడదాకా లాక్కెళ్ళి తనపొట్టన పెట్టుకుంది నీలని. ఈ తఫా కొండ గుహలోను కాదు. ఊళ్లోను కాదు కొండ మొదట్లోనే పెద్ద బండ చాటున హంతకుడు నీల మాన ప్రాణాలను భక్షించాడు. మరోసారి ఊరు అట్టుడికిపోయింది. ఈతఫా పోలీసులే కాదు. ఓ దినపత్రికనుంచి కూడా విలేఖరి వచ్చాడు. నలుగురితోమాట్లాడి మేటర్ సేకరించాడు ఫోటోలు తీసుకున్నాడు. ఉరుముకొండ చరిత్ర పేపరుకెక్కబోతున్నది. "ఉరుముకొండలో హంతకుడు ఉరిమాడు" అనే హెడ్ లైన్ లో ఆ వార్త ప్రచురించబడుతుంది. పోలీసులు వచ్చారు. జనం చూడటానికి వెళ్ళారు. నీలహత్యతో రాత్రుళ్ళు కాపలా వృదా అని తేలిపోయింది. ఊళ్ళో వాళ్ళు ఆ మాట అనుకోవాలనే కాస్త ధైర్యంచేసి వారం తిరక్కుండానే నీలని రేప్ చేసి చంపాడు. డొంకలో పుల్లలేరుకోడానికి వెళ్ళిన నీల కొండదాకా ఎవరితో చెప్పకుండా ఎందుకు వెళ్ళింది? నీలని అక్కడిదాకా ఎవరూ ఎత్తికెళ్ళలేదు. ఎందుకంటే పుల్లలు ఏరి బుట్టలో వేసుకుంటుంది. ఆ బుట్ట నిక్షేపంగా పక్కనేవుంది. నీల తనంతట తానుగా వెళ్ళి వుండదు. హంతకుడే అక్కడి దాకా రమ్మని పిలుచుకెళ్ళి వుంటాడు. నీల నిర్భయంగా వెళ్ళింది అంటే నీలకి హంతకుడితో పరిచయం వుండే వుంటుంది. ఓ వేళ మగాడితో పరిచయం వుంటే మాత్రం పిలవంగానే వెళ్ళిందా? ఇది తతిమా పిల్లల కంట ఎలా పడలేదు? ఇవన్నీ ప్రశ్నలు అందరికీ వచ్చిన అనుమానాలు. ఇవి తీర్చేనాధుడు మాత్రం ప్రస్తుతం లేడు. నిజం తెలిసి చెప్పగల నీల ఈ లోకంలోలేదు. అందరూ వెళ్ళి నీల శవాన్ని చూసి వచ్చారు. రవి కూడా వెళ్ళి చూసి వచ్చాడు. విమల డిటెక్టివ్ పుస్తకాలు చదువుతూంది. పరిశోధన అంటే భలే ఇష్టం. మంగ శవాన్ని చూడలేదు.
కాంతం శవాన్ని చూడలేదు. నీల శవాన్ని చూద్దామనుకుంది. వెళ్ళొద్దని తల్లీతండ్రీ యిరువురూ కోప్పడ్డారు. విమల కోరిక తీరలేదు. నీల శవాన్ని రవి చూసి వచ్చిన తరువాత "శవం ఎలా వుందో వర్ణించవా?" అని విమల అడిగింది. రవి గొంతులో పచ్చి వెలక్కాయ అడ్డంగా పడినట్లు అయింది. రివాల్వర్ గుండ్లు పొట్టలో రెండు, ఛాతీలో ఒకటి దిగబడింది అని చెపుతాడా! పది కత్తిపోట్లు తగిలాయని చెపుతాడా? తేలికగా చెప్పడానికి ఆ హత్య అలా జరగలేదు! దారుణంగా రేప్ చేసి అంతకన్నా దారుణంగా హత్య చేయబడింది. రవి ఎలా వర్ణించి చెపుతాడు. "శవం ఎలా వుంటుంది. శవం లాగానే వుంటుంది. అంతకన్నా నాకు వర్ణించటం చాతకాదు," అంటూ తప్పించుకున్నాడు రవి. విమల మళ్ళీ మళ్ళీ అడిగిచూసింది. రవి చెప్పలేదు. ఆ తర్వాత విమల తండ్రిని అడిగింది. "ఏమిటి చెప్పాలి?" అంటూ కోప్పడే ధోరణిలో మాట్లాడాడు సూర్యారావు. విమల ఉత్తమొండి పిల్ల కైలాసగణపతిని అడిగింది. కైలాసగణపతి మాత్రం ఎలా చెపుతాడు. కానీ అదే తమాషా చెప్పాడు. "నీవు నిన్న రివాల్వర్ అనే మాగ్జయిన్ యిచ్చావు చూడమ్మా! దానిలో మూడో హంతకుడు అన్న కధలో సోమనాథం ఊర్మిళని ఎలా చంపుతాడో అలా ఈ వూరి హంతకుడు నీలని చంపాడు" ఒక్కమాటలో చెప్పాడు కైలాసగణపతి. మళ్ళీ నోరెత్తలేదు విమల!

 ee padhnaalugella ammai vaallaki modati santaanam. paeru neela. neela kuuli paniki vellakapoyina chinna chinna panulu chesedi. peda pogeyadam, pullalu erukuravatam. tana taruvaata pillalni aadinchatam. ilaa edho okati chesedi. neela aa saayantram tana eedu pillalatho kalisipullalu eruku raavataaniki donkaki vellindi. tatima pillalu chudaledu. atuninchi kondapakkaki vellindi. mrutyuvu akkadadaka laakkelli tanapottana pettukundi neelani. ee tafaa konda guhalonu kaadu. oolloonu kaadu konda modatlone pedda banda chaatuna hantakudu neela maana praanaalanu bhakshinchaadu. marosari ooru attudikipoyindi. eetafaa polisule kaadu. oo dinapatrikanunchi kuudaa vilekhari vachaadu. naluguritomatladi mater sekarinchaadu photolu teesukunnadu. urumukonda charitra peparukekkabotunnadi. "urumukondalo hantakudu urimaadu" ane head line loo aa vaarta prachurinchabadutundi. poliisulu vachaaru. janam chudataniki vellaaru. neelahatyatho raatrullu kapala vrudaa ani telipoyindi. oollo vaallu aa maata anukovalane kaasta dhairyanchesi vaaram tirakkundaane neelani rape chesi champadu. donkalo pullalerukodaniki vellina neela kondadaka evaritho cheppakunda enduku vellindi? neelani akkadidaka evaruu ettikellaledu. endukante pullalu eri buttalo vesukuntundi. aa butta nikshepamgaa pakkanevundi. neela tanantata taanugaa velli vundadu. hantakude akkadi daka rammani piluchukelli vuntaadu. neela nirbhayamgaa vellindi ante neelaki hantakudito parichayam vunde vuntundi. oo vaela magaaditho parichayam vunte maatram pilavangaane vellindaa? idhi tatima pillala kanta ela padaledu? ivannee prasnalu andarikee vachina anumaanaalu. ivi teerchenaadhudu maatram prastutam ledu. nijam telisi cheppagala neela ee lokamloledu. andaruu velli neela shavaanni chusi vachaaru. ravi kuudaa velli chusi vachaadu. vimala detective pustakaalu chaduvutundi. parisodhana ante bhale ishtam. manga shavaanni chudaledu.
kaantam shavaanni chudaledu. neela shavaanni chuddamanukundi. velloddani tallitandri yiruvuru koppaddaaru. vimala korika teeraledu. neela shavaanni ravi chusi vachina taruvaata "shavam ela vundo varninchavaa?" ani vimala adigindi. ravi gontulo pachi velakkaya addamgaa padinatlu ayindi. rivalwar gundlu pottalo rendu, chaatiiloo okati digabadindi ani cheputada! padi kattipotlu tagilaayani cheputada? telikagaa cheppadaaniki aa hatya alaa jaragaledu! daarunamgaa rape chesi antakanna daarunamgaa hatya cheyabadindi. ravi ela varninchi cheputaadu. "shavam ela vuntundi. shavam lagane vuntundi. antakanna naaku varninchatam chaatakaadu," antuu tappinchukunnadu ravi. vimala mallee mallee adigichusindi. ravi cheppaledu. aa tarvaata vimala tandrini adigindi. "emiti cheppali?" antuu koppade dhoranilo matladadu suryarao. vimala uttamondi pilla kailaasaganapatini adigindi. kailasaganapati maatram ela cheputaadu. cony adhe tamasha cheppaadu. "neevu ninna rivalwar ane magjain yichavu chudamma! daanilo moodo hantakudu anna kadhalo somanatham oormilani ela champutado alaa ee vuuri hantakudu neelani champadu" okkamaatalo cheppaadu kailasaganapati. mallee norettaledu vimala!